stanford-oval/wikipedia huggingface dataset:
Gautam Pal

Gautam Palin Gandhi-patsas Helsingissä
Gautam Pal (s. 3. joulukuuta 1949) on intialainen kuvanveistäjä, joka tunnetaan useista Mahatma Gandhia esittävistä veistoksistaan. Valtaosa eri puolilta maailmaa löytyvistä Gandhi-patsaista on hänen tai Ram V. Sutarin tuottamia.
Pal syntyi Länsi-Bengalin osavaltiossa Krishnagarissa kuvanveistäjä Kartikchandra Palin poikana, jonka vuoksi hän aloitti kuvanveistouransa varhain. Hänen sukunsa on toiminut savenvalajan ammatissa kahdeksan sukupolven ajan. Hänen isänsä oli suvun ensimmäinen, joka päätti siirtyä kuvanveistäjäksi. Pal aloitti opintonsa Kalkutan Government Art Collegessa ja muutti sieltä opiskelemaan Italian Brera Academyyn.
Italiassa Paliin teki vaikutuksen veistospuutarha, josta hän päätti valmistaa kopion 1980-luvulla palatessaan Krishnagarin kaupunkiin. Vuonna 1988 hän saavutti mainetta, kun Intian kulttuuriministeriö suunnitteli Gandhi-patsasta Moskovaan. Ministeriö päätyi valitsemaan hänen luonnoksensa kahdenkymmenen ehdotuksen joukosta. Vuonna 2000 hänen valmistamansa Gandhi-patsas asetettiin koristamaan Intian Washington suurlähetystöä, minkä yhteydessä hän tapasi presidentti Bill Clintonin. Vuonna 2019 hänen luomansa Gandhi-patsas asetettiin Helsinkiin.
Aiheesta muualla

Kuvia tai muita tiedostoja aiheesta Gautam Pal Wikimedia Commonsissa
Ellen Hoog

| Mitalit | Mitalit | Mitalit |  |
| --- | --- | --- | --- |
|  Ellen Hoog |  Ellen Hoog |  Ellen Hoog |  |
Maa:   Alankomaat
Naisten maahockey
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 |  |  |
|  Kultaa | Lontoo 2012 |  |  |
|  Hopeaa | Rio de Janeiro 2016 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Madrid 2006 |  |  |
|  Kultaa | Den Haag 2014 |  |  |
|  Hopeaa | Rosario 2010 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Dublin 2005 |  |  |
|  Kultaa | Amstelveen 2009 |  |  |
|  Kultaa | Mönchengladbach 2011 |  |  |
|  Hopeaa | Manchester 2007 |  |  |
|  Hopeaa | Lontoo 2015 |  |  |
|  Pronssia | Boom 2013 |  |  |
Ellen Hoog (s. 26. maaliskuuta 1986 Bloemendaal) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneissa joukkueissa Pekingissä 2008 ja Lontoossa 2012. Hän saavutti olympiahopeaa Rio de Janeirossa 2016.
Hoog pelasi Alankomaiden maajoukkueessa ensimmäisen maaottelunsa helmikuussa 2004. Hän on huhtikuuhun 2018 mennessä pelannut 233 maaottelua ja tehnyt niissä 60 maalia. Hän oli tuolloin alankomaalaisnaisista pelannut viidenneksi eniten maaotteluita. Hän on MM-kilpailuissa voittanut kultaa Madridissa 2006 ja kotikisoissa Den Haagissa 2014 sekä saavuttanut hopeaa Rosariossa 2010. Champions Trophyssa saavutuksina on kultaa vuosina 2004, 2005 ja 2007, hopeaa vuosina 2010 ja 2016 sekä pronssia vuosina 2006, 2009 ja 2014. EM-kilpailuissa hän on voittanut kultaa vuosina 2005, 2009 ja 2011 sekä saanut hopeaa vuosina 2007 ja 2015 sekä pronssia vuonna 2013.
Kansainvälinen maahockeyliitto (FIH) valitsi Hoogin vuoden 2014 parhaaksi naispelaajaksi.
Hoog edustaa vuonna 2018 seuratasolla Amsterdamia. Aiemmin hän on pelannut SCHC:ssä. Hän on pelipaikaltaan keskikenttäpelaaja.
Ella Mai

Ella Mai Howell vuonna 2017.
Ella Mai Howell (s. 3. marraskuuta 1994 Lontoo, Englanti) on englantilainen laulaja ja lauluntekijä. Hän julkaisi debyyttialbuminsa nimeltä Ella Mai vuonna 2018, jonka kappale Boo’d Up oli ehdolla Vuoden laulun Grammy-palkinnolle.
Varhaiset vaiheet

Ella Mai syntyi 3. marraskuuta 1994 Lontoossa. Hänen isänsä oli irlantilainen ja äitinsä jamaikalainen. 12 vuoden ikäisenä Mai muutti perheineen New Yorkiin, jossa hän ryhtyi opiskelemaan musiikkia.
Diskografia

| Vuosi | Albumin nimi | Lähteet |
| --- | --- | --- |
| 2018 | Ella Mai |  |
Käännös suomeksi
HD 170469 b

| HD 170469 b |
| --- | --- |
 HD 170469 b:n rata
Löytäminen
Löytäjä(t):  Fischer et al.
Löytöpäivä:  10. huhtikuuta 2007
Havaintomenetelmä(t):  Säteisnopeusmenetelmä
Tähden ominaisuudet
Tähden nimi:  HD 170469
Tähden etäisyys Auringosta:  212 vv
Tähden massa:  1,14 M☉
Tähden spektriluokka:  G5IV
Tähden metallisuus:  0,3
Tähden ikä:  6,7 Gyr
Kiertoradan ominaisuudet
Isoakselin puolikas:  2,24 AU
Eksentrisyys:  0,11
Kiertoaika:  3,14 v (1 145 vrk)
Fyysiset ominaisuudet
Massa:  0,67 MJ (213 ME)
HD 170469 b on eksoplaneetta, joka löydettiin 10. huhtikuuta 2007. Se kiertää keltaista G-tyypin alijättiläistähteä HD 170469 noin 212 valovuoden päässä Maasta, Käärmeenkantajan tähdistön suunnalla.
Planeetta kiertää emotähteään 2,24 AU:n etäisyydellä, ja sen kiertoaika on noin 3,14 vuotta. Planeetan massa vastaa noin 0,67 Jupiterin massaa. Planeetta on todennäköisesti kaasujättiläinen.
Golden Delicious

'Golden Delicious' lähikuvassa.
Golden Delicious on hyvin tunnettu tarhaomenapuun lajike, jonka hedelmät ovat kypsinä vihreänkeltaisia. Lajike "löydettiin" vuonna 1905. Länsi-Virginiassa maanviljelijänä toiminut Anderson Mullins lähetti tilallaan kasvaneen omenan tutkittavaksi Stark Nurseries -hedelmäyritykseen. Herkullinen lajike osoittautui aiemmin tuntemattomaksi. Vuonna 1914 markkinoille tuotu lajike on yhä yksi suosituimmista omenalajikkeista.
Aiheesta muualla

Kuvia tai muita tiedostoja aiheesta Golden Delicious Wikimedia Commonsissa
Ella Pamfilova

Ella Pamfilova
Ella Aleksandrovna Pamfilova (ven. Э́лла Алекса́ндровна Памфи́лова; s. 12. syyskuuta 1953 Olmaliq, Uzbekistan) on venäläinen poliitikko ja viranhaltija. Häntä kuvattiin 2010-luvun alussa liberaaliksi, mutta sittemmin häneen on viitattu Vladimir Putinille kuuliaisena alamaisena ja Venäjän propagandistina.
Elämä ja ura

Pamfilova sai sähköteknikon koulutuksen. Hän kuului Neuvostoliiton kommunistiseen puolueeseen, kunnes erosi siitä vuonna 1991.
Pamfilova istui 1990-luvulla Venäjän valtioduuman jäsenenä ja toimi sosiaaliministerinä. Venäjän presidentinvaalissa 2000 hän oli maan ensimmäinen naispuolinen presidenttiehdokas. Vladimir Putin nimitti Pamfilovan vuonna 2002 Presidentillisen ihmisoikeuskomission jäseneksi. Hän erosi sen johtajan tehtävästä heinäkuussa 2010 kohdattuaan julkista painetta. Omien sanojensa mukaan hän joutui Vladislav Surkovin painostamaksi ja Naši-nuorisoliikkeen käymän informaatiosodan kohteeksi. Pamfilova oli Venäjän ihmisoikeuskomissaari vuosina 2014–2016 ja siirtyi sitten Venäjän keskusvaalikomission puheenjohtajaksi. Häntä seurasi ihmisoikeuskomissaarina Tatjana Moskalkova. Pamfilovasta tuli ensimmäinen Venäjän keskusvaalikomission johtoon nimitetty nainen. Hän toivoi valintansa yhteydessä kansalaisilta ilmoituksia näiden havaitsemasta vaalivilpistä. Pamfilova on myös johtanut kansalaisjärjestöjä.
Pamfilova joutui omien sanojensa ja Venäjän poliisin mukaan vuonna 2019 kotiinsa murtautuneen naamioituneen miehen etälamauttimella toistuvasti lyömäksi. Pamfilovan johtama keskusvaalikomissio oli estänyt monia sitoutumattomia henkilöitä asettumasta vaaliehdokkaiksi, mikä oli herättänyt opposition aktivisteissa kiukkua. Aleksei Navalnyi piti kertomusta pahoinpitelystä valeuutisena, jonka tarkoitus oli viedä huomio pois vaalivilpistä.
Pamfilova on saanut muun muassa Kunnialegioonan arvon vuonna 2007 ja Putinin myöntämän mitalin palveluksista kansakunnalle. Muun muassa Yhdysvallat ja Euroopan unioni ovat asettaneet häntä kohtaan henkilökohtaisia pakotteita vuonna 2022 Ukrainaan aloitetun suurhyökkäyksen jälkeen. Pamfilova on järjestänyt laittomia vaaleja Venäjän miehittämillä Ukrainan alueilla.
Mielipiteet

Vuonna 2011 Radio Free Europe/Radio Liberty luonnehti Pamfilovaa yhdeksi Venäjän johtavista liberaaleista vaikuttajista. Omien sanojensa mukaan Pamfilova oli vuonna 1999 yksi harvoista duumaedustajista, jotka puhuivat Putinin presidentiksi valitsemista vastaan. Hän kuvaili Mihail Hodorkovskin pidätystä ja viranomaisten toimintaa Beslanin koulukaappauksessa merkkeinä Venäjän kehittymisestä autoritaariseen suuntaan.
Myöhemmin Pamfilova on kuvaillut vaalivilpistä puhuvia "mielipuoliksi". Hänen mukaansa Venäjällä on maailman nykyaikaisin, avoimin ja läpinäkyvin vaalijärjestelmä. Pamfilova on väittänyt Ukrainan herättävän henkiin natsismia. Venäjältä poistuneisiin hän on viitannut "saastana", ja Volodymyr Zelenskyita hän on kuvaillut "länsimaisten isäntiensä pillin mukaan tanssivaksi pelleksi".
Giuseppe Rossi

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Giuseppe Rossi
Syntymäaika: 1. helmikuuta 1987 (ikä 37)
Syntymäpaikka: Teaneck, New Jersey, Yhdysvallat
Pelipaikka: hyökkääjä
Pituus: 173 senttimetriä
Lempinimi: Beppe, Gussie, Joe Red
Seura
Seura: Genoa
Pelinumero: 25
Junioriseurat
1996–1999: Clifton Stallions
2000–2004: Parma
2004: Manchester United
Seurat
| Vuodet | Seura | O | (M) |
| 2004–2007 | Manchester United | 5 | (1) |
| 2006 | → Newcastle United (laina) | 11 | (0) |
| 2007 | → Parma (laina) | 19 | (9) |
| 2007–2013 | Villarreal | 136 | (54) |
| 2013–2017 | Fiorentina | 33 | (16) |
| 2016 | → Levante (laina) | 17 | (6) |
| 2016–2017 | → Celta (laina) | 0 | (0) |
| 2017–2018 | Genoa |  |  |
Maajoukkue
| 2008–2014 | Italia | 30 | (7) |
 Seurajoukkueuran tilastot kattavat vain kansalliset sarjat, päivitetty 24. huhtikuuta 2016.  Maajoukkueuran tilastot päivitetty 28. marraskuuta 2018.
Giuseppe Rossi (s. 1. helmikuuta 1987 Teaneck, New Jersey, Yhdysvallat) on italialainen jalkapalloilija, pelipaikaltaan hyökkääjä. Hän pelaa italialaisessa Genoassa.
Ura

Yhdysvalloissa syntynyt, mutta myöhemmin Italiaan muuttanut Rossi pelasi junioriaikoinaan Parmassa, josta siirtyi Manchester Unitediin 200 000 punnan siirtokorvauksella 7. heinäkuuta 2004. Debyyttinsä Unitedissa Rossi teki liigacupin ottelussa Crystal Palacea vastaan 10. marraskuuta 2004, tullen vaihdosta kentälle Manchesterin 2–0-voitossa. Ensimmäisen maalinsa Rossi teki 15. lokakuuta 2005 3–1-voittoon päättyneessä ottelussa Sunderlandia vastaan.
Kauden 2005–2006 Rossi vietti Manchester Unitedin reservijoukkueessa. Reservissä hän teki 26 maalia 26 pelaamassaan ottelussa ja esitti muutenkin hyviä otteita. 7. toukokuuta 2006 Rossi oli ensimmäistä kertaa edustusjoukkueen aloituskokoonpanossa, kun hän tuurasi Ruud van Nistelrooyta ja loukkaantunutta Wayne Rooneyta.
Seuraavalla kaudella Rossi oli lainalla Newcastle Unitedissa ja Parmassa. Kauden jälkeen italialaisen pysymistä manchesterilaisseurassa pidettiin lähes varmana, mutta Villarreal teki hänestä riittävän hyvän tarjouksen ja United päätti myydä hyökkääjän.
Villarrealissa Rossi teki ensimmäisen maalinsa 26. elokuuta 2007 ottelussa Valenciaa vastaan. Kauden 2007/08 aikana Rossi on muodostanut yhdessä Nihatin kanssa tehokkaan hyökkäysparin espanjalaisseuralle.
Rossi on edustanut Italiaa 16-, 17-, 18- ja 21-vuotiaiden maajoukkueissa sekä A-maajoukkueessa. Hän pelasi 30 A-maaottelua ja teki niissä seitsemän maalia vuosina 2008–2014.
Aiheesta muualla

Giuseppe Rossi Football Database -sivustolla (englanniksi)
Italian joukkue – Kesäolympialaiset 2008
1 Viviano |
2 Motta |
3 De Ceglie |
4 Nocerino |
5 Cigarini |
6 Criscito |
7 Montolivo |
8 Marchisio |
9 Rocchi |
10 Giovinco |
11 Rossi |
12 Dessena |
13 Coda |
14 Acquafresca |
15 Bocchetti |
16 De Silvestri |
17 Abate |
18 Consigli |
20 Candreva |
21 Russotto |
Valmentaja Casiraghi
Italian joukkue – Maanosaliittojen cup 2009
1 Buffon |
2 Santon |
3 Grosso |
4 Chiellini |
5 Cannavaro |
6 Legrottaglie |
7 Pepe |
8 Gattuso |
9 Toni |
10 De Rossi |
11 Gilardino |
12 De Sanctis |
13 Gamberini |
14 Amelia |
15 Iaquinta |
16 Camoranesi |
17 Rossi |
18 Palombo |
19 Zambrotta |
20 Montolivo |
21 Pirlo |
22 Dossena |
23 Quagliarella |
Valmentaja Lippi
HD 175541 b

| HD 175541 b> Löytäminen |
| --- | --- |
Löytäjä(t):  Johnson et al.
Löytöpäivä:  10. huhtikuuta 2007
Havaintomenetelmä(t):  Säteisnopeusmenetelmä
Tähden ominaisuudet
Tähden nimi:  HD 175541
Tähden etäisyys Auringosta:  417 vv
Tähden massa:  1,65 M☉
Tähden spektriluokka:  G8IV
Tähden metallisuus:  -0,07
Tähden ikä:  1,9 Gyr
Kiertoradan ominaisuudet
Isoakselin puolikas:  1,03 AU
Eksentrisyys:  0,33
Kiertoaika:  0,815 v (297,3 vrk)
Fyysiset ominaisuudet
Massa:  0,61 MJ (194 ME)
HD 175541 b on eksoplaneetta, joka löydettiin 10. huhtikuuta 2007. Se kiertää alijättiläistähteä HD 175541 noin 417 valovuoden päässä Maasta, Käärmeen tähdistön suunnalla.
Planeetta kiertää emotähteään 1,03 AU:n etäisyydellä, ja sen kiertoaika on noin 0,815 vuotta. Planeetan massa vastaa noin 0,61 Jupiterin massaa. Planeetta on todennäköisesti kaasujättiläinen.
Ella Ojala

Ella Ojala (o.s. Makara; 27. huhtikuuta 1929 Lempaala, Inkeri – 4. joulukuuta 2019 Tampere) oli suomalainen kirjailija.
Ella Ojala syntyi Lempaalan Kieron kylässä Inkerissä. Ojalan lapsuusaikaan osuivat Stalinin vainot sekä inkeriläisten karkotukset. Hänet tuotiin vuonna 1943 perheensä kanssa Suomeen. Heidän olisi sopimuksen mukaan pitänyt palata sodan päätyttyä, mutta he jäivät asumaan Pihlajavedelle. Ojala meni vuonna 1950 naimisiin. Samana vuonna hän sai myös Suomen kansalaisuuden. Hän opiskeli aikuiskasvatusta ja slaavilaista filologiaa Tampereen yliopistossa ja työskenteli opettajana, tulkkina ja Tampereen kaupungin matkailuoppaana.
Ojalan pääteoksenaan pitämä romaani Pitkä kotimatka kertoi Lempaalan inkeriläisten pakkosiirrosta 1930-luvulla Sisä-Venäjälle. Romaanin jatko-osa Suomi näkyy kertoi karkotuksesta salaa Etelä-Inkeriin palanneiden päähenkilöiden siirtymisestä Suomeen jatkosodan aikana ja siitä kuinka he jäivät sodan jälkeen Suomeen vaikka heidän olisi rauhanehtojen mukaan pitänyt palata Neuvostoliittoon. Romaani Ensimmäinen kevät käsitteli taas edellisten kirjojen päähenkilön Elisan aikuistumista sodanjälkeisessä Suomessa. Neljännen Ojalan romaanin Pelastunut albumi aiheena olivat vanhan valokuva-albumin neljänkymmenen valokuvan takana olleiden henkilöiden tarinat.
Teoksia

Pitkä kotimatka : romaani. Tammi 1988
Suomi näkyy : romaani. Tammi 1990
Pelastunut albumi : romaani. Tammi 1991
Ensimmäinen kevät : romaani. Tammi 1994
Sananlaskuja, tarinoita ja mielleyhtymiä. Tampereen museoiden julkaisuja 57. Tampereen kaupunki, Tampere 2000
Palkinnot

Tampereen kaupungin luovan kirjallisen työn palkinto 1989, 1991
Encounter

Encounter tarkoittaa muun muassa seuraavia:
Encounter, CIA:n rahoittama kulttuurilehti
HMS Encounter, aluksia
Encounter, eteläkorealainen televisiosarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Encounter”, voi hakea sivunnimihaulla, laajalla sivunnimihaulla tai tekstihaulla.
Emeryson

| Emeryson |
| --- | --- |
Koko nimi:  Emeryson Cars
Päämaja:   Britannia
Perustajat:   Paul Emery
Tunnetuimmat kuljettajat:   Paul Emery  André Pilette  Lucien Bianchi  Olivier Gendebien
Valmistajat:  Lotus, Emeryson
Moottorit:  Alta, Climax
Saavutukset Formula 1:n MM-sarjassa
Ensimmäinen kilpailu:  Britannian GP 1956
Kilpailuja:  4
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Italian GP 1962
Emeryson oli brittiläisen Paul Emeryn perustama Formula 1 -talli, joka osallistui neljään (asiakastallit mukaan lukien kuuteen) osakilpailuun kausina 1956 ja 1962.
Emery oli rakentelija, joka teki muiden autoista omia versioita. Tallin 56 ja 61 -autot perustuivat Connaught-tallin kalustoon. Kuitenkaan ainuttakaan MM-pistettä ei Emerysonin autoilla saavutettu, mutta Paul Emery oli takamoottoristen autojen edelläkävijä. Moottorit tallin autoissa olivat kaudella 1956 Altan ja 1962 Climaxin valmistamat. Tallin parhaaksi tulokseksi jäi Tony Settemberin ajama yhdestoista sija vuoden 1962 Britannian GP:ssä.
Scirocco osti Emerysonin kaluston vuonna 1962.
Formula 1-tulokset > Tehdastallitulokset

| Vuosi | Valmistaja | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1956 | Emeryson Mk1 | Alta S4 | D |  | ARG | MON | 500 | BEL | FRA | GBR | GER | ITA |  | - | - |
| 1956 | Emeryson Mk1 | Alta S4 | D | Paul Emery |  |  |  |  |  | Kesk. |  |  |  | - | - |
| 1962 | Emeryson Mk2 | Climax S4 | D |  | NED | MON | BEL | FRA | GBR | GER | ITA | USA | RSA | 0 | - |
| 1962 | Emeryson Mk2 | Climax S4 | D | Tony Settember |  |  |  |  | 11 |  | Kesk. |  |  | 0 | - |
HDI-Arena

HDI-Arena
HDI-Arena, tunnettu myös nimellä Niedersachsenstadion, aiemmalta nimeltään AWD-Arena, on jalkapallostadion Saksassa, Hannoverin kaupungissa. Se on Bundesliiga-seura Hannover 96:n kotistadion, ja sinne mahtuu 49 951 katsojaa. Vuosina 1952–1954 stadionin rakennustöistä vastasivat arkkitehdit Heinz Goesmann ja Richard Konwiarz. Stadionin kunnostus vuoden 2006 jalkapallon MM-kisoja varten aloitettiin vuonna 2003, ja kunnostustyöt valmistuivat vuotta myöhemmin. Noin 65 miljoonaa euroa maksanutta kunnostamista rahoitettiin muun muassa myymällä stadionin nimioikeudet finanssipalveluita tarjoavalle AWD AG:lle. Vuonna 2013 nimioikeudet myytiin seitsemäksi vuodeksi vakuutusyhtiö HDI:lle.
Jalkapallon MM-kilpailuissa vuonna 2006 stadionia kutsuttiin FIFA WM-Stadion Hannoveriksi, koska AWD ei kuulunut FIFAn virallisiin yhteistyökumppaneihin. Stadionilla pelattiin viisi ottelua, joista neljä oli alkusarjan otteluita ja yksi ensimmäisen pudotuspelikierroksen ottelu Espanja–Ranska.
Aiheesta muualla

Wikimedia Commonsissa on kuvia tai muita tiedostoja aiheesta .
AWD-Arenan virallinen sivusto
Bundesliigan stadionit
Allianz Arena • BayArena • Borussia-Park • Deutsche Bank Park • Europa-Park Stadion • Merck-Stadion am Böllenfalltor • Mewa Arena • MHPArena • PreZero Arena • Red Bull Arena • RheinEnergieStadion • Signal Iduna Park • Stadion An der Alten Försterei • Voith-Arena • Volkswagen Arena • Vonovia Ruhrstadion • Wohninvest Weserstadion • WWK Arena
Emery Worldwide

| Emery Worldwide |
| --- | --- |

 IATA: EB  –  ICAO: EWW 
Perustettu:  1981
Lakkautettu:  5. joulukuuta 2001
Laivaston koko:  77
Kotipaikka:  Daytonin kansainvälinen lentoasema, Ohio, Yhdysvallat
Emery Worldwiden logo vuodet 1981–1989.
Emery Worldwide oli yhdysvaltalainen rahtilentoyhtiö, jonka solmukohtana toimi Daytonin kansainvälinen lentoasema Ohiossa. Se aloitti lennot vuonna 1981 ja lopetti ne joulukuussa 2001.
Laivasto

| Konetyyppi | Lukumäärä |
| --- | --- |
de Havilland Canada DHC-6 Twin Otter: 1
Douglas DC-8: 59
McDonnell Douglas DC-9: 9
McDonnell Douglas DC-10: 8
Yhteensä: 77
Lähde:
Onnettomuuksia

Emery Worldwiden lento 17
Emery Worldwiden Douglas DC-8 joulukuussa 1992.
Gauntlet

| Gauntlet I & II |
| --- | --- |

Kehittäjä:  Atari Games
Julkaisija:  Atari Games, U.S. Gold
Suunnittelija:  Ed Logg
Säveltäjä:  Ben Daglish
Pelisarja:  Gauntlet
Julkaistu:  1985, jatko-osa 1986
Lajityyppi:  hack and slash
Pelimuoto:  Moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 6 
Alusta:  MS-DOS, Apple, Apple II, Atari 8-bit, NES, Amiga, Atari ST, Atari Lynx, Sega Master System, Sega Mega Drive, Commodore 64, Amstrad CPC, ZX Spectrum, Nintendo GameCube, PlayStation 2, Xbox, Xbox 360, Windows
Lisää peliartikkeleitaVideopelien teemasivulla
Infobox OK : 
Gauntlet on Atari Gamesin kolikkopeli vuodelta 1985. Peli toi tuolloin suositusta Dungeons & Dragons -roolipelistä tutun fantasiaympäristön toimintapeliksi pelihalleihin. Suosion vuoksi peli käännettiin useimmille tuon ajan kotitietokoneille.
Pelin kulku

Gauntlet on ylhäältäpäin kuvattu toimintapeli tai käytännössä ampumapeli, jota voi pelata samanaikaisesti 1–4 pelaajaa. Kolikkopelissä oli neljät ohjaimet, mikä oli tuolloin uusi piirre. Koko pelikoneesta rakennettiin aikaisempia koneita laajempi malli, jota muut pelit käyttivät myöhemmin. Joystickin lisäksi kullakin pelaajalla on kaksi nappia, toinen ampumista ja toinen taiankäyttöä varten.
Valittavat pelihahmot ovat kirveitä viskova Thor-soturi, loitsuja ampuva Merlin-velho, miekkaa heittävä Thyra-valkyria sekä jousipyssyllä ampuva Questor-haltia. Pelihahmo määräytyy sen mukaan, millä ohjaimilla pelaaja pelaa. Kaikilla hahmoilla on oma etunsa: soturi on paras lähitaistelussa, velho käyttää taikuutta parhaiten, valkyyrialla on paras suoja vihollisia vastaan, ja haltia on nopein. Pelihahmot liikkuvat ylhäältäpäin kuvatuissa luolastoissa. Mielenkiintoa pitävät yllä useat vaihtuvat viholliset, jotka tulevat pelaajien kimppuun suurissa laumoissa, sekä monet sokkelot vaihtuvine grafiikoineen.
Pelaajat ohjaavat hahmojaan, sotivat hirviöitä vastaan, sekä keräävät aarteita ja taikaesineitä. Moninpelissä pelaajat voivat kilpailla tai tehdä yhteistyötä sen suhteen, kuka saa mitkäkin esineet. Pelaajat menettävät energiapisteitä jatkuvasti, mutta lisää saa syömällä luolastoista löytyvää ruokaa. Energiaa saa myös laittamalla lisää rahaa pelikoneeseen. Tämän ominaisuuden takia pelin väitetään tulleen joillekin pelaajille kalliiksi, ja toisaalta muut joutuivat odottamaan pitkiä aikoja päästääkseen itse pelaamaan.
Yksi pelin vuonna 1984 vaikuttavana pidetyistä piirteistä oli kertojan ääni, joka kommentoi usein pelin tapahtumia ja antoi ohjeita esimerkiksi sanomalla "Remember - don't shoot food!" (muista, ettet ammu ruokaa) tai "Warrior needs food badly!" (soturi tarvitsee ruokaa kiireesti). Välillä kertoja joko kannusti tai moitti pelaajia taistelun keskellä. Joitakin pelin lausahduksia on kierrätetty myöhemmissä tietokonepeleissä vitsinä.
Vastaanotto

Mikrobitin Niko Nirvi antoi pelin kotitietokonekäännökselle (tarkkaa alustaa mainitsematta) neljä tähteä viidestä.
Jatko-osat

Seuraavana vuonna ilmestynyt Gauntlet II oli pelin laajennettu versio. Siinä oli esimerkiksi uudet sokkelot, suuria lohikäärmeitä, sekä mahdollisuus eri pelaajille valita samat hahmot (eri väreissä). Useimmat pelin käännöksistä tietokoneille, kuten kolikkopelin kanssa samannäköiset Amigan ja Atari ST:n versiot, perustuivat Gauntlet II:een. Vuonna 1991 julkaistu Gauntlet III taas oli isometrinen versio pelistä.
Gauntlet II (1986)
Gauntlet III: The Final Quest (1991)
Gauntlet 3: The Third Encounter (1991)
Gauntlet IV: The Castle of Succession (1993)
Gauntlet Legends (1998)
Gauntlet: Dark Legacy (2000)
Gauntlet: Seven Sorrows (2005)
Gauntlet (2014)
Aiheesta muualla

Gauntlet MobyGamesissa (englanniksi)
Ellen G. White

Ellen G. White
Ellen Gould White (o.s. Harmon; 26. marraskuuta 1827 Gorham, Maine – 16. heinäkuuta 1915 St. Helena, Kalifornia) oli yhdysvaltalainen kristillinen kirjailija ja uskonnollinen johtaja, jonka profeetallisena pidetty toiminta vaikutti seitsemännen päivän adventismin syntyyn ja kasvuun.